open-index/open-wikipedia-markdown huggingface dataset:
Léon Foucault

**Jean Bernard Léon Foucault** () var ein fransk fysikar som særleg er kjent for dei målingane han i samarbeid med Fizeau gjorde av lysfarten og om skilnaden mellom lysfarten i vatn og i luft. Lysfarten i vatn er 3/4 av lysfarten i luft og i vakuum. Foucault utførte det kjende pendelforsøket, som direkte viser at jorda dreier seg om sin polakse. I 1852 konstruerte han eit gyroskop.

## Foucaults pendelforsøk

Vincenzo Viviani (1622–1703) gjorde i 1661 nokre laboratorieforsøk med pendel, som lét seg forklare ved å tenkje seg at jorda roterer. I 1851 gjorde Foucault det same forsøket med ei stor kule i ein 67 m lang metalltråd hengt opp i toppen av kuppelen i Pantheon i Paris, ein såkalla foucaultpendel.

Svingeplanet til pendelen sin dreiar seg langsamt i same retning som rørsla til sola og stjernene. Om ein tenkjer seg pendelen hengt opp over ein av polane til jorda, ville pendelsvingningene gå i eit plan som ligg fast i tilhøve til stjernene, medan Jorda roterer under, ei hel omdreiing på 24 timar. Pendelen ville i tilhøve til jorda dreie seg 15° i timen. Stadig lenger vekk frå polane vil dreiinga minke og bli null ved ekvator.

Den store tilstrøyminga til Pantheon og den publisiteten eksperiment til Foucault fekk, gjorde at namnet hans vart knytt til det.

## Kjelder
*Jean Bernard Léon Foucault. (28.02.2013) I Store norske leksikon.
Pietro da Cortona

**Pietro da Cortona**, eigentleg **Pietro Berettini** (), var ein produktiv italiensk målar og arkitekt som var aktiv under barokken. Ved sidan av Giovanni Lorenzo Bernini og Francesco Borromini var Pietro da Cortona den fremste representanten for den romerske høgbarokken.

## Liv og gjerning

Pietro Berettini var frå byen Cortona i Toscana, noko som etterkvart skulle vise att i namnet han vart omtalt med. Han gjekk fyrst i lære hos den florentinske målaren Andrea Commodi og arbeidde så frå 1613 hos Baccio Ciarpi i Roma. I Roma vart han kjend med verk av Rafael og beundra denne målaren, dessutan vart han ein beundrar av antikk målarkunst. I 1620 fekk Pietro eit oppdrag til Barberini-familien av mesenen sin, greven Marcello Sacchetti. Frå då av var paven Urban VIII oppdragsgjevaren hans. Tida 1633-39 måla Pietro det allegoriske takmåleriet *Det guddomlege forsynets triumf* i hovudsalen i Palazzo Barberini på Quirinalen i Roma.

Pietro, som mellom 1634 og -38 var styreleiar for det romerske kunstakademiet 'Accademia di San Luca', hadde stor makt over kunstlivet i Roma. Med sine livaktige freskomåleri, overfløymde av lys, vert han rekna som ein innovatør i utviklinga av takmåleriet under høgbarokken. Han er mest kjend for sine freskar, der han konkurrerte med mellom andre Andrea Sacchi.

Han er minst like kjend for sin arkitektur. I samtida var han mykje etterspurd, sjølv om han i dag ikkje får like mykje merksemd som Caravaggio, Bernini og Borromini. I eigenskap av arkitekt laga Pietro fleire kyrkjeprosjekt som vart stilskapande. Eit av hans viktigaste arkitektoniske verk er *Santi Luca e Martina*-kyrkja i Roma. Arbeidet med kyrkja, som står ved Forum Romanum, tok  til i 1634 og vart fullført i 1664. Andre arkitektoniske verk som er verd å merke er fasaden til *Santa Maria della Pace* (1656-67), samt fasaden med den uvanlege loggiaen til Santa Maria i Via Lata.

## Kjelder

**Denne artikkelen bygger på «[[:sv:Pietro da Cortona|Pietro da Cortona]]» frå ,  den 3. mai 2013.*  
 
 oppgav denne kjelda:
* Wittkower, Rudolf, *Art and Architecture in Italy 1600-1750*. Harmondsworth: Penguin Books 1986. ISBN 0-14-056116-1

## Bakgrunnsstoff
Pjolter

**Pjolter** er ein alkoholhaldig drikk som oftast er laga av billig druebrennevin (brandy) eller blended whisky, blanda med soda eller selters.

## Bakgrunn
Pjolter er eit særnorsk fenomen og var særleg populær i i Noreg frå 1920-talet og i nokre tiår etter andre verdskrigen. Drinken blir ofte tilskriven ein «P.J. Holter» som  skulle ha vore bartender eller hovmeister på Grand Hotell i Oslo i mellomkrigstida og hadde vore i London og tatt med seg whisky og soda heim. Dette er truleg berre ei vandrehistorie. Drikken er omtalt allereie på 1880-talet, som ein «moderne Drik» kalla «pjaalter», i *[[Morgenbladet]]*.

Namnet «pjolter» er dermed mest truleg av uviss tyding. Ein «pjolt» eller «pjalt» er ei fille eller ein ynkeleg person. Omgrepet om å «slå sine pjalter saman» er kjent. Ein «pjolter» kan då vere ein samanblanda drikk av ynkeleg og simpelt innhald. 

## Samansetningar
*«Whisky-pjolter» er ei norsk nemning på whisky og soda.
*«Mahogny-pjolter» inneheld så lite blandevatn at drinken har den brune fargen til brennevinet.
*«Kongepjolter» er ingen pjolter, men ein cocktail av konjakk og champagne.
*«Pjoltergeist» er ei forvansking av det tyske ordet poltergeist (vanlegvis omsett med bankeånd) og gir ei slags forklaring på enkelte fenomen som opptrer i sansane til ein rusa person.

## Sjå òg
* Pjolterglas
* Grogg
* Sjus

## Kjelder




**Denne artikkelen bygger på «[[:nb:Pjolter|Pjolter]]» frå ,  den 4. mai 2013.*  

## Bakgrunnsstoff
* Guttu, Tor. «Historien om Pjolteren ». *Ordet* 4/2008
Domenichino

**Domenico Zampieri**, betre kjend som **Domenichino**, () var ein framifrå italiensk målar og arkitekt, aktiv under barokken. Domenichino, som var ein del av den såkalla Bologna-skulen, og Annibale Carracci var to av få italienske landskapsmålarar i barokken og inspirerte neste generasjons målarar, fremst Claude Lorrain.
 
## Liv og gjerning

Domenichino vart fødd i Bologna, der far hans var skomakar. I heimbyen gjekk han i lære hos Denis Calvaert. Snart reiste han avgarde for å arbeide i Accademia degli Incamminati med Carracci-brørne. I 1601 flytta han til Roma og var lærling hos Annibale Carracci. Domenichino arbeidde saman med erfarne målarar som Francesco Albani og Guido Reni, og den seinare rivalen Giovanni Lanfranco.

Grunna storleiken fekk han tilnamnet «litle Domenico». I Roma var han med å dekorere Palazzo Farnese; der måla han tre mytologiske landskap. Han fekk også i oppdrag å dekorere Cappella dei Santissimi Fondatori i abbediet i Grottaferrata (1608–10), samt å lage freskomåleria  i Sant'Onofrio. I tillegg tok han del i utsmykkinga av Palazzo Mattei (1606–07) og *Villa Odescalchi*. Han arbeidde i lag med Reni på freskane i Oratorio di Sant'Andrea og med freskane i San Gregorio Magno. Hans neste oppdrag var eit veggmåleri av den heilage Cecilia i San Luigi dei Francesi-kyrkja (1613–14).

Domenichino måla også veggmåleri i San Silvestro al Quirinale, San Carlo ai Catinari, Santa Maria in Trastevere, Sant'Andrea della Valle og Santa Maria della Vittoria i Roma og i Villa Aldobrandini i Frascati.

I 1630 flytta han til Napoli for å arbeide på ein serie freskar over livet til helgenen Januarius i Cappella del Tesoro. Den såkalla Napoli-gruppa, som bestod av målarane Belisario Corenzio, José de Ribera og Caracciolo slo seg saman for å motarbeide konkurrenter som ikkje var frå Napoli. Dei gjekk i lag og kritiserte Domenichinos verk. Etter han var død oppstod eit rykte om at han hadde vorte forgifta.

## Kjelder

**Denne artikkelen bygger på «[[:nb:Domenichino|Domenichino]]» frå ,  den 3. mai 2013.*  
 

## Bakgrunnsstoff
Adit Nunatak

**Adit Nunatak** er ein nunatak 4,5&nbsp;km vest-nordvest for Mount Alibi på nordsida av Leppardbreen i Graham Land. Han vart kartlagd av Falkland Islands Dependencies Survey (FIDS) i 1955. Han vart namngjeven *adit* (inngang) av United Kingdom Antarctic Place-Names Committee (UK-APC), fordi han på den tida (1957) markerte han inngangen til eit ukartlagd område mellom Leppardbreen og Flaskbreen.

## Kjelder
Åkerlundh Nunatak

**Åkerlundh Nunatak** er ein nunatak som ligg 3&nbsp;km nordvest for Donald Nunatak mellom Bruce Nunatak og Murdoch Nunatak i Seal Nunataks, utanfor austkysten av Den antarktiske halvøya. Han vart kartlagd i 1947 av Falkland Islands Dependencies Survey, som namngav han etter Gustaf Åkerlundh, eit medlem av Den svenske antarktisekspedisjonen i 1901&ndash;04.

## Kjelder
Arctowski Nunatak

**Arctowski Nunatak** er ein nunatak 3&nbsp;km nordvest for Hertha Nunatak i Seal Nunataks, utanfor austkysten av Den antarktiske halvøya. Han vart kartlagd av Den svenske antarktisekspedisjonen under Otto Nordenskjöld i løpet av ein sledetur i 1902, og vart namngjeven av han etter Henryk Arctowski, ein polsk geolog, oseanograf og meteorolog på Belgica-ekspedisjonen, 1897&ndash;99.

## Kjelder

**Denne artikkelen bygger på «[[:en:Arctowski Nunatak|Arctowski Nunatak]]» frå ,  den 4. mai 2013.* 
*** oppgav desse kjeldene:*
*
Bacharach Nunatak

**Bacharach Nunatak** er ein kjenneleg nunatak oppom nordarmen av Drummondbreen i Graham Land. Han vart fotografert av Hunting Aerosurveys Ltd i 1955&ndash;57, og kartlagd frå desse bileta av Falkland Islands Dependencies Survey. Han vart namngjeven av UK Antarctic Place-Names Committee i 1958 etter Alfred L. Bacharach, ein engelsk biokjemikar som arbeidde med ernæring.

## Kjelder

**Denne artikkelen bygger på «[[:en:Bacharach Nunatak|Bacharach Nunatak]]» frå ,  den 4. mai 2013.* 
*** oppgav desse kjeldene:*
*
Bekker Nunataks

**Bekker Nunataks** er ei gruppe av tre nunatakar som ligg nedanfor Ruth Ridge på nordsida av Drygalskibreen på Nordenskjöld Coast i Graham Land i Antarktis. Dei vart kartlagde frå landmålingar av Falkland Islands Dependencies Survey (1960–61), og vart namngjevne av UK Antarctic Place-Names Committee etter oberstløytnant Mieczyslaw G. Bekker. Han var ein polskfødd kanadisk ingeniør som skreiv *Theory of Land Locomotion* i 1956, eit omfattande verk om det fysiske tilhøvet mellom snø og beltekjøretøy.

## Kjelder
* SCAR Composite Antarctic Gazetteer.
*
Bond Nunatak

**Bond Nunatak** er ein snødekt nunatak med bergframspring på vestsida, som ligg nord for Mount Bouvier på Adelaide Island. Han vart namngjeven av UK Antarctic Place-Names Committee i 1963 etter Peter R. Bond i RAF, pilot i British Antarctic Survey basert på Adelaide-stasjonen i 1962–63.

## Kjelder

**Denne artikkelen bygger på «[[:en:Bond Nunatak|Bond Nunatak]]» frå ,  den 4. mai 2013.* 
*** oppgav desse kjeldene:* 
*
Selters

**Selters** er eit naturleg kolsyrehaldig mineralvatn, sodavatn, frå landsbyen Nieder-Selters ved Taunusbergen i Hessen i Tyskland. Vatnet og kjelda har vore vidkjende sidan bronsealderen. Drikken var særs populær blant romarane, og ein meiner at det var romarane som gav namn til vatnet. Men dei lærde er ikkje samde om romarane kalte det for «Aqua saltare» (hoppande vatn), eller «Saltrissa» (stigande salt).

Frå år 1787 finst det annalar som fortel at det på verdsbasis vart eksportert meir enn éin million flasker. 

I 1999 var produksjonen av selters frå kjelda Niederselters lagt ned. 25 km unna held produksjonen frå kjelda i Selters-Löhnberg fram, og likeeins frå den konkurrerande kjelda i Oberselters.

Ved sidan av å vere ein leskedrikk, har selters vore nytta til helsefremmande bad sidan han vart funnen.

Produkt med same namn kan òg bli framstilt industrielt av vatn tilsett salt (spesielt natriumbikarbonat, «soda») og karbondioksid. 

Selters er ein viktig ingrediens i drinken pjolter.

## Bakgrunnsstoff
* Nettstaden til Selters Mineralwasser

## Kjelder

**Denne artikkelen bygger på «[[:nb:Selters|Selters]]» frå ,  den 4. mai 2013.*
Natriumkarbonat

**Natriumkarbonat** eller **soda**, Na2CO3, er eit natriumsalt danna av kolsyre.

Vassfri natriumkarbonat, òg kalla **kalsinert soda**, er eit kvitt pulver og det viktigaste hydratet, natriumkarbonat dekahydrat, òg kalla **krystallsoda**, Na2CO3·10H2O, bygger transparente ufarga krystallar, òg kalla målarsoda i fargehandelen. Når natriumkarbonat blir løyst i vatn, blir løysninga basisk. 

I industrien er natriumkarbonat ei viktig natriumkjelde innan ein heil del ulike område, som for eksempel ved glasproduksjon.

## Bakgrunnsstoff

## Kjelde

**Denne artikkelen bygger på «[[:nb:Natriumkarbonat|Natriumkarbonat]]» frå ,  den 4. mai 2013.*
Borchgrevink Nunatak

**Borchgrevink Nunatak** er ein nunatak 1,5&nbsp;nautiske mil lang som har ei høgd på 650 moh., som ligg ved sørsida av innløpet til Richthofen Pass, på austkysten av Graham Land. Han vart oppdaga i 1902 av Den svenske antarktisekspedisjonen under Otto Nordenskjöld, som namngav han etter C.E. Borchgrevink, leiaren for Southern Cross-ekspedisjonen, 1898-1900 som vitja Victoria Land.

## Kjelder
Bruce Nunatak

**Bruce Nunatak** er ein nunatak som ligg 2&nbsp;nautiske mil vest for Donald Nunatak i Seal Nunataks, utanfor austkysten av Den antarktiske halvøya. Han vart først kartlagd i 1902 av Den svenske antarktisekspedisjonen under Otto Nordenskjöld, som namngav han etter dr. William S. Bruce, leiaren for Den skotske nasjonale antarktisekspedisjonen i 1902–04.

## Kjelder
Bull Nunatak

**Bull Nunatak** er ein nunatak som ligg 3&nbsp;nautiske mil vest for Bruce Nunatak i Seal Nunataks, utanfor austkysten av Den antarktiske halvøya. Han vart først kartlagd i 1902 av Den svenske antarktisekspedisjonen under Otto Nordenskjöld, og vart namngjeven av han etter Henrik Johan Bull som i lag med kaptein Leonard Kristensen leia ein norsk ekspedisjon til Antarktis, 1894–95.

## Kjelder
Cassandra Nunatak

**Cassandra Nunatak** er ein nunatak på 425 meter over havet som ligg på austsida av munningen av Iliadbreen nord på Île Anvers i Antarktiske Arkipel. Han vart kartlagd av Falkland Islands Dependencies Survey i 1955–57, og kartlagd frå flyfoto tekne av Hunting Aerosurveys Ltd i 1956–57. Han vart namngjeven av UK Antarctic Place-Names Committee etter Kassandra, dottera til Priam i Iliaden.

## Kjelder

**Denne artikkelen bygger på «[[:en:Cassandra Nunatak|Cassandra Nunatak]]» frå ,  den 4. mai 2013.* 
*** oppgav desse kjeldene:*
*
Castor Nunatak

**Castor Nunatak** er ein nunatak 3&nbsp;nautiske mil sørvest for Oceana Nunatak i Seal Nunataks, utanfor austkysten av Den antarktiske halvøya. Han vart oppdaga og kartlagd som ei øy i desember 1893 av ein norsk selfangstekspedisjon under Carl Anton Larsen, som namngav han etter «Castor», eit skip som i tillegg til selfangst utforska vestkysten av Den antarktiske halvøya under kaptein Morten Pedersen i 1893–94. Det vart oppdaga at det var ein nunatak i 1902 av Den svenske antarktisekspedisjonen under Otto Nordenskjöld.

## Kjelder
Christensen Nunatak

**Christensen Nunatak** er ein nunatak i Antarktis som ligg 1&nbsp;nautisk mil nord for Robertsonøya i Seal Nunataks, utanfor austkysten av Den antarktiske halvøya. Han vart oppdaga i 1893 av ein norsk ekspedisjon under Carl Anton Larsen, som namngav han etter Christen Christensen frå Sandefjord, ein pioner innan moderne kvalfangst i Antarktis. Han vart kartlagd i 1902 av Den svenske antarktisekspedisjonen under Otto Nordenskjöld, og i 1947 og 1953 av Falkland Islands Dependencies Survey.

## Kjelder
Confluence Cone

**Confluence Cone** er ein liten, men kjenneleg nunatak 4&nbsp;nautiske mil søraust for Sickle Mountain, nær vestkysten av Den antarktiske halvøya. Han vart fotografert frå lufta av Ronne antarktiske forskingsekspedisjon i 1947. Han vart kartlagd frå bakken av Falkland Islands Dependencies Survey i 1958, og fekk dette namnet av UK Antarctic Place-Names Committee på grunn av plasseringa ved samløpet (*confluence* på engelsk) mellom fleire isbrear og Hariotbreen, som vidare flyt til Wordieisen.

## Kjelder
Day Nunatak

**Day Nunatak** er ein nunatak som stikk opp hav isdekket på Snow Hill Island, 2,8&nbsp;km nord for Dingle Nunatak. Han vart namngjeven av UK Antarctic Place-Names Committee i 1995 etter Crispin Mark Jeremy Day, som var feltassistent i British Antarctic Survey (BAS). Han var ved Rothera Station i 1986–89, 1991–92, 1993–94; og medlem av feltgruppa frå BAS på James Ross Island frå 1994–95.

## Kjelder

**Denne artikkelen bygger på «[[:en:Day Nunatak|Day Nunatak]]» frå ,  den 4. mai 2013.* 
*** oppgav desse kjeldene:*
*
Dewar Nunatak

**Dewar Nunatak** er ein hovudsakleg snødekt nunatak med ei høgd opp mot 520&nbsp;moh. midt i Shamblesbreen, på austkysten av Adelaide Island. Han vart namngjeven av UK Antarctic Place-Names Committee i 1963 etter Graham J.A. Dewar, ein geolog i British Antarctic Survey ved Adelaide station, 1961–63.

## Kjelder
«Castor»

**«Castor»** var eit norsk barkrigga seglskip som vart nytta til selfangst i Antarktis.

Skipet vart konstruert av Colin Archer og bygt i 1886 ved O. M. Olsens skipsbyggeri i Arendal for reiarar i Arendal. Frå 1891 var O. B. Sørensen i Arendal eigar, men i 1892 vart skuta kjøpt frå eit konkursbo i Arendal av A/S Oceana (Chr. Christensen) i Sandefjord for bruk i selfangst. 

Ho deltok mellom anna på den andre ekspedisjonen til Carl Anton Larsen i 1893/1894 på leiting etter rettkval med Morten Pedersen. Utanom «Castor» bestod ekspedisjonen av «Jason» med C. A. Larsen som kaptein og ekspedisjonsleiar, kaptein Carl Julius Evensen på «Hertha» og forsyningskipet «Ørnen» ført av kaptein Carl Englund. Til saman deltok kring 100 mann på ekspedisjonen. Dei oppdaga fleire øyar og land, mellom anna Foyn Land, Chr. Christensens Island og King Oscar II Land. C. A. Larsen og Søren Andersen gjorde den første skitur i Antarktis og dei fann fleire fossil. Dei fann derimot ikkje rettkval.

I februar 1896 vart «Castor» seld til reiarar i København og forsvann ved Grønland same år.

Castor Nunatak i Graham Land i Antarktis er kalla opp etter skuta.

## Kjelder
* 
* Sannes, Tor Bork, *Colin Archer skipene*, Norsk Maritimt Forlag, Oslo, 1978. ISBN 82-7205-026-9
Chipev Nunatak

**Chipev Nunatak** er ein smal, klipperik ås som strekkjer seg 2,9&nbsp;km frå nord til sør and med ei høgd opp mot 800 moh. på austsida av Edgeworthbreen på Nordenskjöld Coast i Graham Land i Antarktis.

Nunataken er kalla opp etter Nesjo Tsjipev som var biolog ved St. Kliment Ohridski-basen frå 1994/95.

Chipev Nunatak ligg 3,6&nbsp;km sør for Kopriva Peak, 8,1&nbsp;km nordvest for Dolen Peak, 6,92&nbsp;km nord for Trave Peak og 7,36&nbsp;km søraust for Paramun Buttress.

## Kjelder
* Chipev Nunatak. SCAR Composite Antarctic Gazetteer.
Donald Nunatak

**Donald Nunatak** er ein nunatak 1,5&nbsp;nautiske mil nord for Gray Nunatak i Seal Nunataks, utanfor austkysten av Den antarktiske halvøya. Han vart kartlagd i 1902 av Den svenske antarktisekspedisjonen under Otto Nordenskjöld, og vart namngjeven av han etter dr. C.W. Donald, skipslege og naturalist på «Active», eit av fartøya til Dundee Whaling Expedition, 1892–93.

## Kjelder
Evensen Nunatak

**Evensen Nunatak** er ein nunatak 1,5&nbsp;nautiske mil nordvest for Dallmann Nunatak i Seal Nunataks, utanfor austkysten av Den antarktiske halvøya. Han vart først kartlagd av Falkland Islands Dependencies Survey i august 1947, og vart namngjeven av dei etter kaptein C.J. Evensen på «Hertha», som utforska langs vestkysten av Den antarktiske halvøya i 1893.

## Kjelder
Farman Nunatak

**Farman Nunatak** er ein nunatak, 655 moh, som ligg vest for Mount Morton i Bleriotbreen, på vestkysten av Graham Land. Han vart fotografert av Falkland Islands and Dependencies Aerial Survey Expedition i 1956–57, og kartlagd frå desse bileta av Falkland Islands Dependencies Survey. Han vart namngjeven av UK Antarctic Place-Names Committee i 1960 etter Henry Farman, ein engelsk-fransk pioner innan luftfart og flydesign, som førte det første passasjerflyet i 1908.

## Kjelder
Farquharson Nunatak

**Farquharson Nunatak** er ein nunatak 1,3&nbsp;nautiske mil nordvest for Mount Lombard på Sobral Peninsula på Nordenskjöld Coast i Antarktis. Han vart namngjeven av UK Antarctic Place-Names Committee etter Geoffrey W. Farquharson, ein geolog i British Antarctic Survey som arbeidde i området i 1979–80 og 1980–81.

## Kjelder
Gemini Nunatak

**Gemini Nunatak** er ein nunatak i Antarktis som består av to nesten isfrie fjell på 465 og 490&nbsp;moh. Dei er knytte til kvarandre av ein smal kam, og som ligg 4&nbsp;nautiske mil sør for Borchgrevink Nunatak på Philippi Rise, på austkysten av Graham Land i Antarktis. Han vart kartlagd av Falkland Islands Dependencies Survey (FIDS) og fotografert frå lufta av Ronne antarktiske forskingsekspedisjon i 1947. Han vart namngjeven av FIDS etter stjernebiletet Tvillingane, der tvillingstjernene Castor og Pollux ligg.

## Kjelder
Dingle Nunatak

**Dingle Nunatak** er ein nunatak som stikk opp av isdekket på Snow Hill Island, 2,8&nbsp;km sør for Day Nunatak. Han vart namngjeven av UK Antarctic Place-Names Committee i 1995 etter Richard Vernon Dingle, ein geolog i British Antarctic Survey (BAS) som var ved James Ross Island frå 1994–95.

## Kjelder
Director Nunatak

**Director Nunatak** er ein kjenneleg nunatak som ligg mellom toppen av Balchbreen og Breitfussbreen i Graham Land. Han vart fotografert av Hunting Aerosurveys Ltd i 1955–57, og kartlagd frå desse bileta av Falkland Islands Dependencies Survey (FIDS). Det fekk dette namnet av UK Antarctic Place-Names Committee i 1958 fordi nunataken vart nytta som landemerke av eit sledelag frå FIDS frå Detaille Island i 1957 då dei reiste til Avery Plateau.

## Kjelder
Gray Nunatak

**Gray Nunatak** er ein nunatak som ligg 1,5&nbsp;nautiske mil vest for Arctowski Nunatak i Seal Nunataks, utanfor austkysten av Den antarktiske halvøya. Han vart først kartlagd av Den svenske antarktisekspedisjonen under Otto Nordenskjöld i løpet av ein sledetur i 1902, og vart namngjeven av han, truleg etter kaptein David Gray, ein kvanfangstskipper frå Peterhead i Skottland. Gray hadde planlagd ein ekspedisjon til Weddellhavet i 1891, men måtte skrinlegge planane på grunn av manglande økonomisk støtte.

## Kjelder
Gulliver Nunatak

**Gulliver Nunatak** er ein nunatak med ein flat, isfri topp, 575&nbsp;moh, ved nordsida av Adiefjorden, på austkysten av Graham Land i Antarktis. Han vart kartlagd av Falkland Islands Dependencies Survey (FIDS) og fotografert frå lufta av Ronne antarktiske forskingsekspedisjon (RARE) i 1947. Han vart namngjeven av FIDS etter den oppdikta personen i Jonathan Swift-romanen *[[Gullivers reiser]]*, fordi sett frå søraust ser det ut som ein mann som ligg på ryggen med hovudet mot sør.

## Kjelder
Hertha Nunatak

**Hertha Nunatak** er ein nunatak 1&nbsp;nautisk mil nordvest for Castor Nunatak i Seal Nunataks, utanfor austkysten av Den antarktiske halvøya. Han vart oppdaga og kartlagd som ei øy i desember 1893 av kaptein Carl Anton Larsen, som namngav han etter «Hertha», eit skip som dreiv selfangst og utforsking langs vestkysten av Den antarktiske halvøya under kaptein C.J. Evensen i 1893–94. Han vart registrert å vere ein nunatak av Den svenske antarktisekspedisjonen under Otto Nordenskjöld i løpet av ein sledetur i 1902.

## Kjelder
Holt Nunatak

**Holt Nunatak** er ein markant nunatak som ligg nordaust i Larsenfjorden i Graham Land i Antarktis. Han vart kartlagd frå landmålingar av Falkland Islands Dependencies Survey (1960–61), og vart namngjeven av UK Antarctic Place-Names Committee etter Holt Manufacturing Company i Stockton i California, som byrja kommersiell produksjon av beltetraktorar i 1906, og Holt Caterpillar Tractor Company i New York, skipa to år seinare.

## Kjelder
Hub Nunatak

**Hub Nunatak** er ein bikubeforma nunatak i den nedre delen av Lammersbreen på Den antarktiske halvøya. Fjellet ligg nær midten av Traffic Circle, eit bresøkk der ei rekkje kjende brear strøymer utover i kvar sine retningar. Nunataken vart oppdaga i 1940 av medlemmar frå gruppa frå East Base frå U.S. Antarctic Service i 1939–41, og fekk dette namnet på grunn av den unike plasseringa i Traffic Circle.

## Kjelder
Kay Nunatak

**Kay Nunatak** er ein mørk, klipperik nunatak med ei høgd opp mot 500 moh. som ligg ved sørsida av Mobiloilfjorden og dannar den nordlegaste utliggaren frå Hitchcock Heights, på austkysten av Den antarktiske halvøya. Nunataken vart fotografert frå lufta av sir Hubert Wilkins den 20. desember 1928, og av Lincoln Ellsworth i 1935. Han vart namngjeven i 1952 av Advisory Committee on Antarctic Names (US-ACAN) etter John D. Kay frå American Geographical Society, som nytta desse bileta til å lage eit kart over området. 
 
## Kjelder
Larsen Nunatak

**Larsen Nunatak** er ein nunatak 2 nautiske mil (3,7&nbsp;km) nord for Murdoch Nunatak i Seal Nunataks, utanfor austkysten av Den antarktiske halvøya. Seal Nunataks vart oppdaga av ein norsk kvalfangstekspedisjon under Carl Anton Larsen i desember 1893. Fjellet er kalla opp etter Larsen, foreslått av Ludwig Friederichsen i 1895. Fjellet vart landmålt i 1947 av Falkland Islands Dependencies Survey (FIDS).
 
## Kjelder
Lilliput Nunataks

**Lilliput Nunataks** er tre nunatakar, frå 600 to 700 meter over havet som strekkjer seg frå søraust til nordvest, 3 nautiske mil (6&nbsp;km) nord for Gulliver Nunatak på austsida av Graham Land. Nunatakane er snøfrie på søraustsida. Dei vart kartlagde av Falkland Islands Dependencies Survey (FIDS) og fotografert frå lufta av Ronne antarktiske forskingsekspedisjon (RARE) i 1947. Namnet, frå Jonathan Swift-romanen *[[Gullivers reiser]]*, kjem frå lilleputtane og vart gjeve av United Kingdom Antarctic Place-Names Committee (UK-APC) i samband med Gulliver Nunatak.
 
## Kjelder
Lincoln Nunatak

**Lincoln Nunatak** er ein snødekt nunatak med ein bratt vestvegg, ved enden av ein rygg som går vestover frå Mount Mangin på Adelaide Island. Han vart namngjeven av United Kingdom Antarctic Place-Names Committee (UK-APC) etter Warren D. Lincoln i RAF, pilot i British Antarctic Survey (BAS) basert ved Adelaide-stasjonen i 1962-63.
 
## Kjelder
Moyes Nunatak

**Moyes Nunatak** er ein nunatak 1,5 nautiske mil (2,8&nbsp;km) søraust for Mount Veynberg på vestsida av Nyebreen på Arrowsmith Peninsula i Graham Land. Han vart namngjeven av United Kingdom Antarctic Place-Names Committee (UK-APC) etter Alastair B. Moyes, ein geolog i British Antarctic Survey (BAS) ved Rothera Station i 1979–81, som arbeidde i området i løpet av 1980-81.

## Kjelder
Mural Nunatak

**Mural Nunatak** er ein kjenneleg nunatak på austsida av Hektoriabreen, 5 nautiske mil (9&nbsp;km) nordvest for Shiver Point i Graham Land. Han vart kartlagd av Falkland Islands Dependencies Survey (FIDS) i 1947 og 1955. Namnet vart gjeve av United Kingdom Antarctic Place-Names Committee (UK-APC), er skildrande etter den vegglikanden utsjånaden til nunataken sett frå sørvest. 

## Kjelder
Murdoch Nunatak

**Murdoch Nunatak** er ein nunatak 3 nautiske mil (6&nbsp;km) nordaust for Donald Nunatak i Seal Nunataks, utanfor austkysten av Den antarktiske halvøya. Han vart først kartlagd av Falkland Islands Dependencies Survey (FIDS) i 1947, og vart namngjeven av dei etter W.G. Burn Murdoch.

## Kjelder
Nodule Nunatak

**Nodule Nunatak** er ein liten, men markant og isolert nunatak, 440 moh, som ligg 3 nautiske mil (6&nbsp;km) sør for Mount Tholus på den sørlege delen av Joinville Island. Han vart kartlagd av Falkland Islands Dependencies Survey (FIDS) i 1953-54. Det skildrande namnet vart gjeve av United Kingdom Antarctic Place-Names Committee (UK-APC) i 1956.

## Kjelder
Oceana Nunatak

**Oceana Nunatak** er ein av Seal Nunataks, som ligg nordvest på Robertsonøya, utanfor austkysten av Den antarktiske halvøya. Han vart oppdaga av ein norsk kvalfangstekspedisjon under Carl Anton Larsen i desember 1893, og kalla opp etter Oceana Co. frå Hamburg, som støtta ekspedisjonen økonomisk.

## Kjelder
Organpipe Nunatak

**Organpipe Nunatak** er ein nunatak med ei høgd opp mot 150 m i isbreen som flyt vestover og ut i Holluschickie Bay, nordvest på James Ross Island. Han vart namngjeven skildrande av ein geolog i British Antarctic Survey (BAS i 1985–86, etter søylene ein kan sjå på fjellet, som minnar om orgelpiper. 

## Kjelder
Lampitt Nunatak

**Lampitt Nunatak** er ein nunatak nær toppen av Murphybreen i Graham Land. Han vart fotografert av Hunting Aerosurveys Ltd. i 1955-57, og kartlagd frå desse bileta av Falkland Islands Dependencies Survey (FIDS). Han vart namngjeven av United Kingdom Antarctic Place-Names Committee (UK-APC) i 1958 etter Leslie H. Lampitt (1887–1957), ein kjemikar som medverka med mange idear til konsentrerte rasjonar som vart nytta av britiske polekspedisjonar i løpet av perioden 1937-57.
 
## Kjelder
Laputa Nunataks

**Laputa Nunataks** er ei rekkje nunatakar og snødekte åsar med mindre bergframbrot, som ligg frå kring 500 moh til over 1&nbsp;000 m. Dei ligg 6 nautiske mil (11&nbsp;km) nordvest for Adiefjorden på austsida av Graham Land. Dei vart først kartlagde av Falkland Islands Dependencies Survey (FIDS) og fotograferte frå lufta av Ronne antarktiske forskingsekspedisjon (RARE) i 1947. Dei fekk namn av United Kingdom Antarctic Place-Names Committee (UK-APC) etter den flygande øya i Jonathan Swift-romanen *[[Gullivers reiser]]*.
 
## Kjelder
Palisade Nunatak

**Palisade Nunatak** er ein stor nunatak like nord for Rohss Bay og 2 nautiske mil (3,7&nbsp;km) søraust for Hidden Lake på James Ross Island. Han vart kartlagd frå landmålingar av Falkland Islands Dependencies Survey (FIDS) (1960–61). Den markante ryggliknande nunataken med vertikale søyler er det største frambrotet av bert fjell på James Ross Island. Han vart namngjeven av United Kingdom Antarctic Place-Names Committee (UK-APC) fordi han likna ein palisade.

## Kjelder
Papiya Nunatak

**Papiya Nunatak** er ein klipperik ås med ei høgd opp mot 550 moh. i sør forberga av Detroit Plateau på Nordenskjöld Coast i Graham Land i Antarktis, nord for enden av Drygalskibreen.

Nunataken er kalla opp etter fjellet Papija ved den bulgarske kysten av Svartehavet.

Papiya Nunatak ligg 6,44&nbsp;km søraust for toppen av Ruth Ridge, 6,2&nbsp;km sør-sørvest for Cruyt Spur, 14,6&nbsp;km sør for Cape Worsley, 11,7&nbsp;km nordaust for Sentinel Nunatak og 8&nbsp;km aust-nordaust for Bekker Nunataks.

## Kjelder
* Papiya Nunatak. SCAR Composite Antarctic Gazetteer.
Pollux Nunatak

**Pollux Nunatak** er ein av Seal Nunataks, som ligg 2 nautiske mil (3,7&nbsp;km) nordvest for Robertsonøya i Larsenisen. Den trulege plasseringa til fjellet vart først rapportert av Falkland Islands Dependencies Survey (FIDS) i 1947 og at det faktisk fanst vart stadfesta under ei kartlegging av FIDS i 1953. United Kingdom Antarctic Place-Names Committee (UK-APC) namngav det etter tilknytinga til Castor Nunatak 4,5 nautiske mil (8&nbsp;km) mot sørvest. Castor og Pollux vart sønene til Zevs.

## Kjelder
Richardson Nunatak

**Richardson Nunatak** er ein nunatak i den sørlege delen av Hugibreen i Graham Land i Antarktis. Han vart fotografert av Hunting Aerosurveys Ltd. i 1955-57, og kartlagd frå desse bileta av Falkland Islands Dependencies Survey (FIDS). Han vart namngjeven av United Kingdom Antarctic Place-Names Committee (UK-APC) i 1959 etter E.C. Richardson (1871–1954), «opphavsmannen til britisk skigåing», og den første sekretæren i den britiske Ski Club.
 
## Kjelder
Patitíri

**Patitíri** (gresk Πατητήρι) er hovudhamna på øya Alónnisos og hovudsete i kommunen Alónnisos i Periferieininga Sporadane i periferien Thessalía i Hellas.

## Referansar
Pedersen Nunatak

**Pedersen Nunatak** er den vestlegaste av Seal Nunataks, som ligg 8 nautiske mil (15&nbsp;km) nordaust for Cape Fairweather, utanfor austkysten av Den antarktiske halvøya. Han vart først kartlagd i 1947 av Falkland Islands Dependencies Survey (FIDS), og kalla opp etter kaptein Morten Pedersen på den norske selskuta «Castor», som dreiv fangst i antarktiske farvatn sesongen 1893-94.

## Kjelder
Seacatch Nunataks

**Seacatch Nunataks** er ei gruppe nunatakar med ei høgd opp mot kring 500 moh mellom Carro Pass og Massey Heights på James Ross Island. Han vart namngjeven av United Kingdom Antarctic Place-Names Committee (UK-APC) etter ein geolog i British Antarctic Survey (BAS) hadde utført arbeid her i 1981-83. Han er kalla opp etter Seacatch, sel-faren i Kipling-soga The White Seal, i samband med andre Kipling-tilknytte namn i området.

## Kjelder
Seal Nunataks

**Seal Nunataks** er ei gruppe på 16 nunatakar som stikk opp av Larsen isbrem aust for Graham Land på Den antarktiske halvøya. Seal Nunataks har vorte skildra som separate vulkanventilar eller restane av ein stor skjoldvulkan. Den høgaste av dei er 368&nbsp;moh.

## Sjå òg
*Vulkanar i Antarktis

## Kjelder

* 
*
Sentinel Nunatak

**Sentinel Nunatak** er ein høg, svart og pyramideforma nunatak ved munningen av Drygalskibreen, på Nordenskjöld Coast i Graham Land i Antarktis. Han vart kartlagd av Falkland Islands Dependencies Survey (FIDS) i 1947 og fekk dette namnet på grunn av den dominerande plasseringa ved munningen av Drygalskibreen. *Sentinel* er eit engelsk ord for «kjennemerke».

## Kjelder
Skidoo Nunatak

**Skidoo Nunatak** er ein nunatak med ei høgd opp mot 935 moh, 1,3 nautiske mil (2,4&nbsp;km) sør-søraust for Nodwell Peaks på Nordenskjöld Coast i Graham Land. Han vart namngjeven av United Kingdom Antarctic Place-Names Committee (UK-APC) etter geologisk arbeid av British Antarctic Survey (BAS), 1978–79, og i samband med namn på pionerar innan mekanisert landtransport i området. Han er kalla opp etter motorsleden Bombardier Ski-doo som vart mykje nytta av BAS frå 1976.

## Kjelder
Somers Nunatak

**Somers Nunatak** er ein nunatak med ei høgd opp mot kring 600 moh ved vestkanten av Reidbreen på Arrowsmith Peninsula ved Loubet Coast. Etter geologisk arbeid i området av British Antarctic Survey (BAS), 1980–81, vart det namngjeven av United Kingdom Antarctic Place-Names Committee (UK-APC) etter Geoffrey Usher Somers, assistent i BAS ved Rothera Station i 1978–81, som assisterte i arbeidet.

## Kjelder
Specimen Nunatak

**Specimen Nunatak** er ein liten, men markant tind som stig opp av Swithinbankbreen kring 4 nautiske mil (7&nbsp;km) sør for enden av breen i Graham Land. Han vart vitja den 9. februar 1941 av Herbert G. Dorsey og Joseph D. Healy frå U.S. Antarctic Service (USAS), 1939–41, som gav namnet fordi tinden var eit godt døme (specimen) på ein nunatak som stikk opp av eit breitt isdekke. 

## Kjelder
Saxum Nunatak

**Saxum Nunatak** er ein isolert nunatak, 430 moh, som ligg 6 nautiske mil (11&nbsp;km) nord for Mount Tholus på nordsida av Joinville Island. Han er kuppelforma when frå sør, men har ein kjenneleg fjellvegg på nordsida. Han vart kartlagd av Falkland Islands Dependencies Survey (FIDS) i 1954. Namnet skildrar fjellveggen og «saxum» er latinsk for vegg. 

## Kjelder
Scheimpflug Nunatak

**Scheimpflug Nunatak** er ein nunatak ved munningen av Devillebreen på Arctowski Peninsula, på vestkysten av Graham Land. Han vart kartlagd av Falkland Islands Dependencies Survey (FIDS) frå flyfoto tekne av Hunting Aerosurveys Ltd. i 1956-57. Han vart namngjeven av United Kingdom Antarctic Place-Names Committee (UK-APC) i 1960 etter Theodor Scheimpflug (1865–1911), ein austerriksk pioner innan aerofotogrammertri.

## Kjelder
Station Nunatak

**Station Nunatak** er ein isolert, isfri nunatak nær nordkysten av Snow Hill Island i James Ross-øyane. Han har ei høgd på 150 moh og ligg 4,5 nautiske mil (8&nbsp;km) sørvest for austenden av øya. Han vart først kartlagd i 1902 av Den svenske antarktisekspedisjonen under Otto Nordenskjöld, som namngav han på grunn av nærleiken til vinterstasjonen til ekspedisjonen.

## Kjelder
Taylor Nunataks

**Taylor Nunataks** er to isolert nunatakar, 650 m og 660 moh, knytte saman av ein smal kam, som ligg søraust for Mount Quilmes på den austlege halvdelen av Joinville Island. Dei vart kartlagde av Falkland Islands Dependencies Survey (FIDS) i 1953 og gjeve namn av United Kingdom Antarctic Place-Names Committee (UK-APC) etter Robert J.F. Taylor i FIDS, som var hundelege ved Hope Bay i 1954 og 1955, og som var med landmålarane til FIDS til Joinville Island i 1953-54.

## Kjelder
Tent Nunatak

**Tent Nunatak** er ein kjenneleg pyramideforma nunatak heilt sør i Whirlwindfjorden på austkysten av Graham Land. Han vart oppdaga og fotografert frå lufta av U.S. Antarctic Service (USAS) i 1940 og vart skildra som eit teltforma (tent) fjell. Han vart kartlagd av Falkland Islands Dependencies Survey (FIDS) i 1947.

## Kjelder
Three Slice Nunatak

**Three Slice Nunatak** er ein kjenneleg nunatak med ei høgd opp mot 500 moh, som ragar over den låge, isdekte nordaustenden av Joerg Peninsula på austkysten av Graham Land. Dette særeigne landmerket, i form av ein nesten 3 km lang sagtakka rygg, er snødekt utanom tre nesten vertikale fjellveggar, som har gjeve namn til fjellet. Han vart oppdaga og namngjeven av medlemmar frå East Base frå U.S. Antarctic Service (USAS) som kartla området til lands og frå lufta i 1940.

## Kjelder
Victory Nunatak

**Victory Nunatak** er ein kjenneleg øyliknande nunatak med tre klipperike toppar, den sørlegaste og høgaste med ei høgd opp mot 360 moh. Han stig opp av isen søraust i Mobiloilfjorden 8 nautiske mil (15&nbsp;km) søraust for Kay Nunatak på austkysten av Den antarktiske halvøya. Nunataken vart først kartlagd av W.L.G. Joerg frå flyfoto tekne under Lincoln Ellsworth den 23. november 1935. Han vart så fotografert frå lufta av U.S. Antarctic Service (USAS) i september 1940. Falkland Islands Dependencies Survey (FIDS) i august 1947, og Ronne antarktiske forskingsekspedisjon (RARE) (trimetrogonbilete) i desember 1947. Han vart namngjeven av United Kingdom Antarctic Place-Names Committee (UK-APC) i 1961; sett frå lufta ser han ut som tre prikkar og ein strek, som er morsekoden for bokstaven «V».

## Kjelder
Brusen

**Brusen** er eit einsamt fjell 3&nbsp;nautiske mil vest for Gjeita i Hansenfjella. Han vart kartlagd og namngjeven av norske kartografar frå flyfoto tekne under Thorshavn-ekspedisjonane i 1936–37.

## Kjelder
Windscoop Nunataks

**Windscoop Nunataks** er ei gruppe av fire gavl-forma nunatakar i Antarktis med ei høgd opp mot kring 400&nbsp;moh. Dei ligg mellom Porphyry Bluff og Tower Peak på Nordenskjöld Coast i Graham Land. Gruppa fekk namn av United Kingdom Antarctic Place-Names Committee (UK-APC) etter geologarbeid i British Antarctic Survey (BAS) i 1978–79, etter snøskavlar som fanst på kvar nunatak.

## Kjelder
Hansenfjella

**Hansenfjella** er ei stor gruppe nunatakar med ei høgd opp mot kring 300 meter over platået, som ligg 88 km sør for Stefansson Bay og som strekkjer seg 40 km frå nordvest til søraust i Kemp Land i Aust-Antarktis. Det høgaste fjellet er Gjeita (1700&nbsp;moh). Han vart kartlagd av norske kartografar frå flyfoto tekne under Thorshavn-ekspedisjonane i 1936–37, og kalla opp etter H.E. Hansen, den norske kartografen som kompilerte kart over området etter dei norske antarktisekspedisjonane.

## Kjelder

**Denne artikkelen bygger på «[[:en:Hansen Mountains|Hansen Mountains]]» frå ,  den 4. mai 2013.* 
*** oppgav desse kjeldene:*
See Nunatak

**See Nunatak** er den nordlegaste av fjelltoppane som dannar den austlege delen av Hansenfjella. Han vart kartlagd frå flyfoto av ANARE (Australian National Antarctic Research Expeditions). Han vart namngjeven av Australian Antarctic Names and Medals Committee (ANCA) etter R. See, helikoptermekanikar for ANARE i 1965 («Nella Dan»), leia av Phillip Law.

## Kjelder
Solitary Nunatak

**Solitary Nunatak** er ein liten isolert nunatak 14 nautiske mil (26&nbsp;km) søraust for Svartfjell i Kemp Land. Han vart kartlagd frå landmålingar og flyfoto tekne av ANARE (Australian National Antarctic Research Expeditions), 1954–66, og fekk dette namnet på grunn av den isolerte plasseringa.

## Kjelder
Syningen

**Syningen** er ein nunatak 1,5&nbsp;km sør for See Nunatak i austlege delen av Hansenfjella. Han vart kartlagd og namngjeven av norske kartografar frå flyfoto tekne under Thorshavn-ekspedisjonane i 1936-37.

## Kjelder
Isi-Cola

**isi-Cola** var ein norsk colatype.
Colaen vart tappa på spesielle flasker. Brusen var populær særleg midt på 1950-talet. Mellom produsentane var Aktiebryggeriet og Oskar Sylte Mineralvannfabrikk.

## Kjelder

* Helgeland Bruz/
* Storm kjemiske

## Bakgrunnsstoff
* Reklame for brus Aktiebryggeriet
* isi-Cola-bil i Bergen
* Reklame isi-Cola 
* https://osloray.files.wordpress.com/2011/04/happy-cola.jpg
Solo (fleirtyding)

**Solo** kan visa til :
* Solo i musikalske og dramatiske samanhenger der ein utøvar opptrer enten fullstendig aleine, eller som forgrunnsfigur i ein opptreden

* Australsk Solo, australsk kullsyrehaldig tørstedrikk med sitronsmak.
* Norsk Solo, norsk kullsyrehaldig tørstedrikk med appelsinsmak.

* Surakarta, ein by i Indonesia som også er kjend som Solo
* Tidsskriftet Solo, eit svensk kvinneblad
Sentral-Hellas

**Sentral-Hellas** eller **Kontinental-Hellas** (gresk Στερεά Ελλάδα, *Stereá Elláda*) er ein av dei tradisjonelle regionane i Hellas. Området samsvarer i store trekk med den delen av den første greske staten frå 1832 som låg nord for Korintbukta. I seinare år har Attikí med hovudstaden Aten ofte blitt rekna som ein eigen region.

Området høyrer i dag til periferiane Sentral-Hellas og Attikí i tillegg til periferieininga Etoloakarnanía i periferien Vest-Hellas.

## Periferiar og periferieiningar

Periferiane i Sentral-Hellas og periferieiningane deira er: 

## Referansar
Dwyer Nunataks

**Dwyer Nunataks** er ei spreidd gruppe låge toppar og ryggar som strekkjer seg over kring 6&nbsp;nautiske mil lang og 3&nbsp;nautiske mil brei, og som ligg 2&nbsp;nautiske mil søraust for Gjeita i Hansenfjella i Antarktis. Dei vart kartlagd frå flyfoto tekne av Australian National Antarctic Research Expeditions, og han vart namngjeven av Australian Antarctic Names and Medals Committee etter V. Dwyer, ein radiotelegrafist ved Mawson-stasjonen i 1964, og medlem av ei landmålingsgruppene som kartla Hansenfjella i 1965.

## Kjelder
Sebastiano del Piombo

**Sebastiano del Piombo**, opphavleg **Sebastiano Luciani**, () var ein italiensk målar av religiøse motiv og portrett, særleg kjend for si evne til å karakterisere motivet. Han vart utnemnd til paven sin seglbevarar, og fekk tilnamnet del Piombo. Sebastiano del Piombo vert rekna til den venetianske stilretninga. 

## Liv og gjerning

Sebastiano var fyrst lærling av Giovanni Bellini, og seinare Giorgione. Særleg fann han inspirasjon til sine tidlege måleri i verk av Giorgione. Nokre av desse tidlege måleria er så like Giorgione sine at dei har vorte rekna til nettopp Giorgione. Eit av dei fyrste storverka hans er altartavla i Johannes Døyparen-kyrkja i heimbyen Venezia.

Rundt 1510 reiste Sebastiano til Roma. I 1511 deltok han i utsmykkings-arbeida på Villa Farnesina, eit oppdrag som vart leia av Baldassare Peruzzi. Der arbeidde han saman med, mellom andre, Rafael. Ved sidan av ei rad måleri laga han fleire freskar.
 
Seinare vart han ein venn og etterfylgjar til Michelangelo, som bidrog med skisser til nokre av måleria hans, mellom anna *Kristi pisking* (ca 1519) i *San Pietro in Montorio*-kyrkja på Janiculum i Roma. Han vart sterkt påverka av Michelangelo sine arbeid, noko som ein ser i verk som *Oppvekkinga av Lasarus*, *Den heilage Agatas martyrdød*, samt eit *Pietà*. Seinare i livet kom dei to i krangel om Michelangelo sitt verk *Dommedag*, og dei vart aldri sidan forlikt.

Dei seine verka til Sebastiano del Piombo representerer ei bru mellom den venetianske skulen og den romerske høgrenessansen. Sebastiano måla portrett av fleire kardinalar, og av Kristoffer Columbus og dogen Andrea Doria. Portretta hans har fått mykje skryt for fargen og for karakteriseringa.

Sebastiano del Piombo døydde i Roma.

## Kjelder

**Denne artikkelen bygger på «[[:de:Sebastiano del Piombo|Sebastiano del Piombo]]» frå ,  den 4. mai 2013.*  
 

## Bakgrunnsstoff
Jacopo Bassano

**Jacopo Bassano**, tidlegare **Jacopo da Ponte** () var ein italiensk målar, fødd og død i Bassano del Grappa. Han måla for det meste landskap og sjangerscener. Jacopo Bassano var den mest kjende av målarslekt som tok namn etter heimbyen Bassano, ein by 65 km nordvest for Venezia.

## Liv og gjerning

Bortsett frå ein periode i 1530-åra, då han gjekk i lære hos Bonifazio Veronese i Venezia, arbeidde Jacopo heile livet i Bassano. Faren Francesco den eldre (ca. 1475–1539) var landsbymålar. Trass i at Jacopo vart påverka av samtidige etsingar av manieristen Parmigianino, beheldt han noko av bondemålaren i seg livet ut. Han fylgde likevel nøye med i utviklinga av måleriet, og lånte trekk og detaljar i sine portrett frå andre samtidige, til dømes verk av Lorenzo Lotto. Pionerar i låndskapsmåleri og etsinger som Albrecht Dürer, Rafael og Parmigianino spela ei avgjerande rolle for Bassanos stil.

Bassano lærte mykje om chiaroscuro og den ødsle fargebruken i den venetianske kunsten av å studere Tizian. Han viser stor uttrykkskraft og evne til å lansere nye idear om komposisjon. Han studerte trykk av Rafael] og utviklinga av manierismen. I sine tidlegaste manieristiske arbeid nytta han langstrakte figurar og strålande farger. På 1540-talet eksperimenterte han ved å la figurane sine innta tvungne positurar og unaturlege stillingar. Gjennom denne fasen vaks fram ein særeigen, personleg stil der han assimilerte nye idear og forvandla dei til kunst med ei sterk formidlande kraft. Hans folkelege realisme bygde på ein uvanleg bruk av lys og kjenneteikna av naturtru figurar og detaljar i bileta, særleg i framstillinga av dyr. 

Den lokale smaken kravde at måleria avbilda røynda, og Jacopo Bassano henta inspirasjon frå daglegdagse hendingar i livet på landet og trekk ved naturen som han studerte i hjembyen. Han vart ein anerkjend målar, midt på 1500-talet var han ein av dei i Veneto som påverka andre målarar mest.

Han kom i aukande grad til å nytte seg av religiøse og filosofiske emne. Samstundes vart uttrykket meir storslagent og dramatisk. Det byrja med altartavler i Bassano, Treviso, Padova og Belluno) rundt 1550. Han handsama bibelske emne på same måten som motiva han hadde omkring seg. På det viset bidrog han til å framelske smaken for bilete der eit element av stilleben fekk større vekt enn det religiøse temaet.

## Kjelder

**Denne artikkelen bygger på «[[:nb:Jacopo Bassano|Jacopo Bassano]]» frå ,  den 4. mai 2013.*  
 

## Bakgrunnsstoff
Anare Nunataks

**Anare Nunataks** er ei gruppe hovudsakleg snødekte ryggar med eksponerte fjell med ei høgd opp mot 2035 moh, som ligg 16&nbsp;nautiske mil sør for Stinear Nunataks i Mac. Robertson Land. Dei vart først vitja i november 1955 av ei gruppe frå Australian National Antarctic Research Expeditions (ANARE) leia av John Béchervaise, og namnet er teken frå akronymet til ekspedisjonen.

## Kjelder
Dvergrikse

**Dvergrikse** (*Porzana pusilla*) er ein vassfugl i riksefamilien. Denne litle riksa har utbreiing i Afrika, Asia og Australasia. I Europa hekkar ho nord for Svartehavet og sparsamt på få og små, oppstykka område frå Iberia til søraustre Europa. 

## Skildring

Dvergriksa er særs lita, ca. 16-18 cm i kroppslengd og 40 gram i kroppsmasse. Vaksne fuglar har kanelbrun overside med svarte og kvite teikningar. Sidene av hovudet, nedover til bryst og undersida er blygråe. Kroppsidene, buken frå litt framføre beina og bakover med undergumpen er i svart med kraftige kvite tverrstriper. Kjønna er mykje like, ungfuglar er lysare med tverrstriper fram til halsen. Nebbet og beina er grønlege, auga er raude. Dvergriksa er vanskeleg å skilje frå sumprikse i utsjånad, sistnemnde berre ein cm større og har ein raud flekk ved nebbrota.

Denne arten lever i eit samanhengande område frå Ukraina i Europa, tvers over sentrale Asia til nordaustlege Kina og Japan. Dessutan lever ho i sørlege og austlege Afrika, Søraust-Asia og over Australasia til New Zealand. I Europa og sentrale Asia er ho trekkfugl. Overvintringsområde ligg i Afrika, India, Malayahalvøya og Filippinane. I andre delar av utbreiingsområdet, som på New Zealand, er dvergriksa ein standfugl. 

Føda er ei blanding av animalske og vegetabilske kjelder. Dei tar frø frå vassplantar og et av eit utval av virvellause dyr.

Hekkehabitata ligg i fuktige område med vegetasjon av storr og takrøyr, og dei lever elles i våtmarker og på estuar. 

Reira er plasserte 30-40 centimeter over vassflata. Storleiken på kulla varierer stort, typisk 6 egg. Begge kjønn rugar i 16-20 dagar. 

Arten har status som livskraftig, og bestanden er estimert til å ligge mellom 13&nbsp;000-37&nbsp;000 individ (2006).

## Kjelder
### Referansar

## Bakgrunnsstoff

* Lydopptak frå avibirds.com
Baldwin Nunatak

**Baldwin Nunatak** er ein nunatak 6,5&nbsp;nautiske mil sør-sørvest for Mount Starlight i Prince Charles Mountains. Han vart kartlagd frå landmålingar og flyfoto av Australian National Antarctic Research Expeditions, 1955&ndash;65, og vart namngjeven av Australian Antarctic Names and Medals Committee etter J.W. Baldwin, ein vêrobservatør (radio) ved Mawson-stasjonen i 1965.

## Kjelder
Baseline Nunataks

**Baseline Nunataks** er ei lita gruppe nunatakar som ligg oppom platåisen, 5&nbsp;nautiske mil sør for Mount McKenzie, langs sørsida av Aramis Range i Prince Charles Mountains. Dei vart vitja i januar 1957 av den sørlege gruppa til Australian National Antarctic Research Expeditions i 1956–57 leia av W.G. Bewsher. Denne var austenden av ei fotogrunnlinje (*baseline* på engelsk), med Mount Hollingshead ved vestenden, derfor namnet.

## Kjelder